A Bizottság 1209/98/EK rendelete

(1998. június 10.)

az Egyesült Királyság birtokában lévő marhahús előre rögzített árakon, a fegyveres erők részére történő értékesítéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2634/97/EK rendelettel [1] módosított, a marha- és borjúhús piacának közös szervezéséről szóló, 1968. június 27-i 805/68/EGK tanácsi rendeletre [2] és különösen annak 7. cikke (3) bekezdésére,

mivel a marhahúsra vonatkozó intervenciós intézkedések bevezetése a készletek felhalmozódását eredményezte; mivel a raktározási idő túlzott megnövekedésének megelőzése érdekében e készletek egy részét értékesíteni kell;

mivel az Egyesült Királyságban az intervenciós marhahús forgalma a 98/256/EK tanácsi határozatban [3] meghatározott egyes korlátozások hatálya alá tartozik; mivel ezért megfelelő értékesítési helyet kell találni az adott tagállamon belül; mivel a fegyveres erők és az ahhoz kapcsolódó személyzet ilyen értékesítési helyet képeznek;

mivel a fegyveres erőknek történő értékesítésnek a legutóbb a 2417/95/EK rendelettel [4] módosított 2173/79/EGK bizottsági rendeletben [5] és különösen annak I. és III. címében, valamint a legutóbb a 770/96/EK rendelettel [6] módosított 3002/92/EGK rendeletben [7] és különösen annak II. címében meghatározott szabályok hatálya alá kell tartoznia, bizonyos kivételekkel a kérdéses termékek különleges felhasználási módja miatt;

mivel a készletek gazdaságos kezelése érdekében az intervenciós hivatalnak azon hús eladásának kell elsőbbséget biztosítania, amelyet a leghosszabb ideje tárolnak;

mivel rendelkezéseket kell hozni azon esetekre vonatkozóan, amikor a termékeket egy megbízott szerzi be a kedvezményezettek nevében eljárva;

mivel az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

(1) Az Egyesült Királyság intervenciós hivatala felhatalmazást kap csontozott marhahús-készletei értékesítésére, amelyet az Egyesült Királyság fegyveres erői részére tart fenn, az Egyesült Királyság fegyveres erői és az ahhoz kapcsolódó személyzet általi felhasználásra, a 98/256/EK határozat sérelme nélkül.

(2) A termékekre és értékesítési áraikra vonatkozó részletes információk az I. mellékletben találhatók.

(3) E rendelet alkalmazásában a "kapcsolódó személyzet" az Egyesült Királyság fegyveres erői által alkalmazott polgári személyeket, valamint a katonai létesítményeket látogató személyeket jelenti.

(4) Az értékesítést a 2173/79/EK rendelet, különösen annak I. és III. címe, valamint e rendelet előírásaival összhangban kell végezni.

(5) Az intervenciós hivatalok az e rendelet I. mellékletében említett valamennyi termék esetében a leghosszabb ideje tárolt húst értékesítik először.

(6) A 2173/79/EGK rendelet 2. cikke (2) bekezdésének második albekezdése ellenére a vásárlási kérelmek nem tartalmazzák, hogy melyik raktárban vagy raktárakban tárolják a húst.

2. cikk

(1) Az 1. cikkben említett vásárló írásban megbízhat egy meghatalmazottat, hogy a nevében átvegye az általa vásárolt termékeket. Ebben az esetben a meghatalmazott az általa képviselt vásárló vásárlási igénylését a fent említett írásos megbízással együtt nyújtja be.

(2) Az előző bekezdésben említett vásárlók és meghatalmazottak naprakész elszámolási rendszert vezetnek, amely lehetővé teszi a termékek katonai létesítménybe történő szállítása tényének megállapítását, különösen annak biztosítása érdekében, hogy a megvásárolt és leszállított termékek mennyisége megegyezzen.

3. cikk

(1) Az e rendelet alapján forgalomba hozott, dobozba csomagolt marhahúst jól olvashatóan, letörölhetetlen betűkkel az alábbi módon kell jelölni:

"A fegyveres erők részére értékesített intervenciós marhahús."

(2) Az illetékes hatóság a vásárló kérésére engedélyezheti a marhahús első feldolgozási szakaszának és újracsomagolásának nem katonai létesítményben történő elvégzését, feltéve, hogy a szükséges műveleteket megfelelő felügyelet mellett végzik el.

Ebben az esetben az újracsomagolt dobozokat az (1) bekezdésnek megfelelően kell jelölni.

4. cikk

(1) A 2173/79/EGK rendelet 15. cikkének (1) bekezdésében előírt biztosíték összege 100 kilogrammonként 12 ECU.

(2) A 2173/79/EGK rendelet 15. cikke (3) bekezdésében meghatározott követelményeken felül a marhahús katonai létesítménybe történő szállítása szintén alapvető követelmény.

5. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. június 10-én.

a Bizottság részéről

Franz Fischler

a Bizottság tagja

[1] HL L 356., 1997.12.31., 13. o.

[2] HL L 148., 1968.6.28., 24. o.

[3] HL L 113., 1998.4.15., 32. o.

[4] HL L 248., 1995.10.14., 39. o.

[5] HL L 251., 1979.10.5., 12. o.

[6] HL L 104., 1996.4.27., 13. o.

[7] HL L 301., 1992.10.17., 17. o.

--------------------------------------------------

ANEXO IBILAG IANHANG IΠΑΡΑΡΤΗΜΑ IANNEX IANNEXE IALLEGATO IBIJLAGE IANEXO ILIITE IBILAGA I

Estado miembroMedlemsstatMitgliedstaatΚράτος μέλοςMember StateÉtat membreStato membroLidstaatEstado-membroJäsenvaltioMedlemsstat | ProductosProdukterErzeugnisseΠροϊόνταProductsProduitsProdottiProductenProdutoTuotteetProdukter | Cantidad aproximada (toneladas)Tilnærmet mængde (tons)Ungefähre Mengen (Tonnen)Κατά προσέγγιση ποσότητα (τόνοι)Approximate quantity (tonnes)Quantité approximative (tonnes)Quantità approssimativa (tonnellate)Hoeveelheid bij benadering (ton)Quantidade aproximada (toneladas)Arvioitu määrä (tonneina)Ungefärlig kvantitet (ton) | Precio de venta expresado en euros por toneladaSalgspriser i ECU/tonVerkaufspreise, ausgedrückt in ECU/TonneΤιμές πώλησης εκφραζόμενες σε Εcu ανά τόνοSelling prices expressed in ECU per tonnePrix de vente exprimés en ecus par tonnePrezzi di vendita espressi in ecu per tonnellataVerkoopprijzen uitgedrukt in ECU per tonPreço de venda expresso em ecus por toneladaMyyntihinta ecuina tonniltaFörsäljningspris i ecu per ton |

Carne deshuesadaUdbenet kodFleisch ohne KnochenΚρέατα χωρίς κόκαλαBoneless beefViande désosséeCarni senza ossoVlees zonder beenCarne desossadaLuuton naudanlihaBenfritt kött

UNITED KINGDOM | –Intervention thick flank (INT 12) | 95 | 2750 |

–Intervention topside (INT 13) | 265 | 2950 |

–Intervention silverside (INT 14) | 90 | 2650 |

–Intervention fillet (INT 15) | 80 | 6600 |

–Intervention rump (INT 16) | 380 | 3250 |

–Intervention striploin (INT 17) | 270 | 4200 |

–Intervention forerib (INT 19) | 20 | 1850 |

--------------------------------------------------

ANEXO IIBILAG IIANHANG IIΠΑΡΑΡΤΗΜΑ ΙIANNEX IIANNEXE IIALLEGATO IIBIJLAGE IIANEXO IILIITE IIBILAGA II

Direcciones de los organismos de intervenciónInterventionsorganernes adresserAnschriften der InterventionsstellenΔιευθύνσεις των οργανισμών παρεμφάσεωςAddresses of the intervention agenciesAdresses des organismes d’interventionIndirizzi degli organismi d’interventoAdressen van de interventiebureausEndereços dos organismos de intervençãoInterventioelinten osoitteetInterventionsorganens adresser

UNITED KINGDOM

Intervention Board Executive Agency

Kings House

33 Kings Road

Reading

RG1 3BU

Berkshire

Tel. (01189) 58 36 26

Fax (01189) 56 67 50

--------------------------------------------------